CELEX: 32022R0854
Language: et
Date: 2022-05-31 00:00:00
Title: Komisjoni rakendusmäärus (EL) 2022/854, 31. mai 2022, millega muudetakse rakendusmääruse (EL) 2020/2235 III lisa seoses teatavate loomsete saaduste saadetiste liitu toomiseks vajalike loomatervise/ametlike sertifikaatide näidistega (EMPs kohaldatav tekst)

1.6.2022   
               
               
                  ET
               
               
                  Euroopa Liidu Teataja
               
               
                  L 150/69
               
            
         KOMISJONI RAKENDUSMÄÄRUS (EL) 2022/854,
         31. mai 2022,
         millega muudetakse rakendusmääruse (EL) 2020/2235 III lisa seoses teatavate loomsete saaduste saadetiste liitu toomiseks vajalike loomatervise/ametlike sertifikaatide näidistega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad, (1) eriti selle artikli 7 lõike 2 punkti a,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (2) eriti selle artikli 238 lõiget 3 ja artikli 239 lõiget 3,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (3) eriti selle artikli 90 esimese lõigu punkte a ja b ning artikli 126 lõiget 3,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2020/2235 (4) on kehtestatud eeskirjad, mis käsitlevad määruses (EL) 2016/429 sätestatud loomatervise sertifikaate, määruses (EL) 2017/625 sätestatud ametlikke sertifikaate ning kõnealustel määrustel põhinevaid loomatervise/ametlikke sertifikaate, mida nõutakse teatavate looma- ja kaubasaadetiste liitu toomisel. Rakendusmääruse (EL) 2020/2235 III lisas on muu hulgas sätestatud selliste loomatervise/ametlike sertifikaatide näidised, mida on vaja teatavate inimtoiduks ettenähtud loomsete saaduste saadetiste liitu toomiseks.
                  
               
                     (2)
                  
                  
                     Täpsemalt on rakendusmääruse (EL) 2020/2235 III lisa 1. peatükis sätestatud loomatervise/ametliku sertifikaadi näidis inimtoiduks ettenähtud värske koduveiseliha (v.a mehaaniliselt eraldatud lihamass) liitu toomiseks (näidis BOV). Selle näidise I osas tuleks märkustes lahtri I.27 (saadetise kirjeldus) kauba laadi juurde lisada puuduolev kategooria „rups“. Seepärast on vaja seda näidist vastavalt muuta.
                  
               
                     (3)
                  
                  
                     Rakendusmääruse (EL) 2020/2235 III lisa 33., 34. ja 35. peatükis on sätestatud loomatervise/ametliku sertifikaadi näidised, mida kasutatakse tuues liitu vastavalt kas inimtoiduks ettenähtud toorpiima (näidis MILK-RM), inimtoiduks ettenähtud piimatooteid, mis on saadud toorpiimast või mis ei pea läbima riski maandavat eritöötlust (näidis MILK-RMP/NT) või inimtoiduks ettenähtud piimatooteid, mis peavad läbima pastöriseerimise (näidis DAIRY-PRODUCTS-PT). Nende näidiste puhul on vaja täpsustada loomade terviseohutuse kinnitust loomatervisenõuete osas seoses piima päritoluga. Seetõttu tuleb neid näidiseid vastavalt muuta.
                  
               
                     (4)
                  
                  
                     Seepärast tuleks rakendusmääruse (EL) 2020/2235 III lisa vastavalt muuta.
                  
               
                     (5)
                  
                  
                     Selleks et vältida kaubandushäireid teatavate selliste loomsete saaduste saadetiste liitu toomisel, mille puhul tuleb kasutada loomatervise/ametlikke sertifikaate, mille näidised on esitatud rakendusmääruse (EL) 2020/2235 III lisa 1., 33., 34. ja 35. peatükis, tuleks teatavatel tingimustel lubada üleminekuperioodil kasutada selliseid loomatervise/ametlikke sertifikaate, mis on rakendusmääruse (EL) 2020/2235 kohaselt välja antud enne käesoleva rakendusmäärusega tehtud muudatusi.
                  
               
                     (6)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2020/2235 III lisa muudetakse vastavalt käesoleva määruse lisale.
         
         
            Artikkel 2
            Kuni 15. veebruarini 2023 kestval üleminekuperioodil tuleks jätkuvalt lubada liitu tuua teatavate loomsete saaduste saadetisi, millega on kaasas enne käesoleva rakendusmäärusega tehtud muudatusi kohaldatud rakendusmääruse (EL) 2020/2235 III lisa 1., 33., 34. ja 35. peatükis sätestatud näidise kohaselt välja antud nõuetekohane loomatervise/ametlik sertifikaat, tingimusel et see loomatervise/ametlik sertifikaat ei ole välja antud hiljem kui 15. novembril 2022.
         
         
            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. mai 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 139, 30.4.2004, lk 55.
         
            (2)  ELT L 84, 31.3.2016, lk 1.
         
            (3)  ELT L 95, 7.4.2017, lk 1.
         
            (4)  Komisjoni 16. detsembri 2020. aasta rakendusmäärus (EL) 2020/2235, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses loomatervise sertifikaatide näidiste, ametlike sertifikaatide näidiste ja loomatervise/ametlike sertifikaatide näidistega teatavate looma- ja kaubakategooriate saadetiste liitu toomiseks ja liidusiseseks liikumiseks, selliste sertifikaatidega seotud ametliku sertifitseerimisega ning millega tunnistatakse kehtetuks määrus (EÜ) nr 599/2004, rakendusmäärused (EL) nr 636/2014 ja (EL) 2019/628, direktiiv 98/68/EÜ ning otsused 2000/572/EÜ, 2003/779/EÜ ja 2007/240/EÜ (ELT L 442, 30.12.2020, lk 1).
      
      
         
            LISA
            Rakendusmääruse (EL) 2020/2235 III lisa muudetakse järgmiselt:
            
                        a)
                     
                     
                        1. peatükis (loomatervise/ametliku sertifikaadi näidis inimtoiduks ettenähtud värske koduveiseliha (v.a mehaaniliselt eraldatud lihamass) liitu toomiseks) (näidis BOV) asendatakse märkustes I osa all „Lahter I.27“ tekst järgmisega:
                        
                                    „Lahter I.27:
                                 
                                 
                                    märkida asjakohane harmoneeritud süsteemi (HS) kood: 02.01, 02.02, 02.06, 05.04 või 15.02.
                                 
                              Saadetise kirjeldus:
                        
                                     
                                 
                                 
                                    „kauba laad“: märkida „terve rümp“, „poolrümp“, „veerandrümp“, „rups“ või „lõiked“;
                                 
                              
                                     
                                 
                                 
                                    „töötlemisviis“: vajaduse korral märkida „konditustatud“, „kondiga“ ja/või „laagerdunud“. Külmutatud liha korral märkida lõigete/tükkide külmutamise kuupäev (kk/aa).“;
                                 
                              
                  
                        b)
                     
                     
                        33.–35. peatükk asendatakse järgmisega:
                        „33. PEATÜKK
                        
                           LOOMATERVISE/AMETLIKU SERTIFIKAADI NÄIDIS INIMTOIDUKS ETTENÄHTUD TOORPIIMA LIITU TOOMISEKS (NÄIDIS MILK-RM)
                        
                        
                           
                        
                           
                        
                           
                        
                           
                        
                           
                        34. PEATÜKK
                        
                           LOOMATERVISE/AMETLIKU SERTIFIKAADI NÄIDIS SELLISTE INIMTOIDUKS ETTENÄHTUD PIIMATOODETE LIITU TOOMISEKS, MIS ON SAADUD TOORPIIMAST VÕI MIS EI PEA LÄBIMA RISKI MAANDAVAT ERITÖÖTLUST (NÄIDIS MILK-RMP/NT)
                        
                        
                           
                        
                           
                        
                           
                        
                           
                        
                           
                        
                           
                        35. PEATÜKK
                        
                           Loomatervise/AMETLIKU SERTIFIKAADI NÄIDIS selliste INIMTOIDUKS ETTENÄHTUD PIIMATOODETE liitu toomiseks, mis PEAVAD LÄBIMA pastöriseerimise (näidis DAIRY-PRODUCTS-PT)
                        
                        
                           
                        
                           
                        
                           
                        
                           
                        
                           
                        
                           “